Жания Жақияқызы Әубәкірова

{{Музыкант } { } { } { } { } { } }} Жәния Жақияқызы Әубәкірова (, Алматы, Қазақ КСР) — қазақ пианист-концертмейстер, ұстаз, қоғам қайраткері. Қазақстанның халық әртісі (1991), профессор (1993), Қазақ ұлттық консерваториясының ректоры (1997–2018). Өмірбаяны Ж. Әубәкірова 1957 жылы 19 сәуірде Алматы қаласында туған. Шыққан тегі — Арғын тайпасы, Қаракесек руының Қояншытағай бұтағы. Әкесі — Яхия Әубәкіров (1932–2008), экономика ғылымдарының докторы, ҚР ҰҒА академигі, Қазақстанның еңбек сіңірген жоғары мектеп қызметкері. Апайы — Жанар Әубәкірова, экономика ғылымдарының докторы, профессор. 1979 жылы П.И. Чайковский атындағы Мәскеу мемлекеттік консерваториясын (профессор Л.Н. Власенконың класы) тәмамдап, 1981 жылы аспирантурасын аяқтады. Еңбек жолы 1979 — Қазақ академиялық опера және балет театрында концертмейстер. 1981–1993 — Алматы консерваториясында (қазіргі Құрманғазы атындағы Қазақ ұлттық консерваториясы) аға оқытушы, доцент, арнайы фортепиано кафедрасының меңгерушісі. 1993 жылдан — профессор. 1997–2018 — Құрманғазы атындағы Қазақ ұлттық консерваториясының ректоры. Оның басшылығымен оқу орны ұлттық мәртебе алды (2001). Концерттік қызметі Әубәкірова жеке концерттерін және камералық, симфониялық оркестрлермен бірге Қазақстанда, ТМД елдерінде, сондай-ақ Франция, Германия, Ұлыбритания, Финляндия, Италия, Чехия, Болгария, Корея, Жапонияда орындады. 1983 — Парижде өткен Маргарет Лонг және Жак Тибо атындағы халықаралық конкурстың лауреаты (Гран-при). 1985 — Париждегі Халықаралық камералық ансамбльдер конкурсында (Г. Мурзабековамен бірге) жүлдегер атанды. 2009 — Құрманғазы атындағы консерватория студенттік симфониялық оркестрімен бірге АҚШ-та (Лос-Анджелес, Сан-Франциско, Вашингтон, Бостон, Нью-Йорк) гастрольдік сапарға шығып, Карнеги-холл мен Кеннеди орталығында өнер көрсетті. Ұйымдастырушылық қызметі 1994 — «Жәния Әубәкірова авторлық мектебі» ашылды. 1998 — «Классика» музыкалық агенттігін құрды; осы агенттік аясында «Франциядағы қазақ маусымдары» және 18 мемлекетте концерттер ұйымдастырылды. 2002 — «Жәния Әубәкірова колледжі» (қазіргі заманғы білім беру әдістемесіне негізделген мемлекеттік емес оқу орны). 2004 — «Arts Management» магистрлік бағдарламасын, пианистер конкурсын және заманауи музыка фестивалін іске қосты. Марапаттары * 1991 - Қазақстан Республикасының халық әртісі. * 1998 - Францияның Өнер және әдебиет орденімен марапатталған. * 2002 – Қазақстан Республикасының Мемлекеттік сыйлығының лауреаты. * 2003 – Густав Малер атындағы Еуропа унии өнер сыйлығының лауреаты * 2008 – «Қазақстан мен Ресей арасындағы достықты нығайтуға үлес қосқаны үшін» «Ұлы Екатерина» ІІ дәрежелі қоғамдық мойындау орденінің кавалері. * 2008 – Парасат ордені * 2009 – «Поляк мәдениетіне қосқан еңбегі үшін» төс белгі. * 2011 – Алтын Крест (Польша) * 2012 – Тұңғыш Президент атындағы бейбітшілік және прогресс мемлекеттік премиясының иегері. * 2016 – «Қазақстан Республикасының тәуелсіздігіне 25 жыл» мерейтойлық медаль * 2018 – Шет ауданының құрметті азаматы * Қазақстан Республикасының Тұңғыш Президентінің жеке алғыс хаты мен төс белгісімен марапатталды * Қазақстан Республикасының бірнеше мемлекеттік және үкіметтік медальдарымен марапатталды Фильмдер * Жаңа толқын (1984). * Рояль алдындағы монологтар (1986). * Дуэт (1998). Сілтемелер * Жұбанов А. Ғасырлар пернесі. Алматы, 2002. * Сейдімбек А. Қазақтың күй өнері. Астана, 2002. * Әубәкірова әулеті шежіресінен мәліметтер. * «Жәния Әубәкірова – халық әртісі». ҚазАқпарат, 2018. Қараңыз * Құрманғазы атындағы Қазақ ұлттық консерваториясы * Қазақстанның халық әртісі Дереккөздер